TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh maidir leis an

2013/0028 (COD)

TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis an

seasamh ón gComhairle i dtaca le glacadh Rialachán lena leasaítear Rialachán (CE) Uimh. 1370/2007 a bhaineann le margadh na seirbhísí intíre iompair do phaisinéirí d’iarnród a oscailt

(Téacs atá ábhartha maidir leis an LEE)

1.Cúlra

An 30 Eanáir 2013, ghlac an Coimisiún pacáiste cuimsitheach ina raibh sé thogra reachtacha arb é is aidhm dóibh seirbhísí iarnróid ar cháilíocht níos fearr a chur ar fáil san Eoraip agus rogha níos leithne de na seirbhísí sin a sholáthar.

Is gá feabhas a chur ar cháilíocht seirbhísí agus ar a néifeachtúlacht ionas gur mó an tóir a bheidh ag paisinéirí ar an gcóras iarnróid de rogha ar mhodhanna taistil eile agus ionas go spreagfar iad le hiompú feasta ar an modh taistil sin. Is féidir cost-éifeachtúlacht agus inbhuanaitheacht níos fearr a bhaint amach i gcomhthéacs ina bhfuil ganntanas sna cistí poiblí.

De bhreis air sin, is éard is aidhm don phacáiste nuálaíocht a spreagadh in earnáil iarnróid an Aontais Eorpaigh d’fhonn ionchais lucht úsáidte traenacha a shásamh. Baintear sin amach ar thrí dhóigh ar leith a bhfuil baint acu le chéile:

(1)margaí na bpaisinéirí intíre a oscailt d’iomaitheoirí eile agus é a bheith éigeantach conarthaí i gcomhair seirbhísí poiblí a chur amach ar tairiscint;

(2)neamhspleáchas bainisteoirí bonneagair a neartú chun go mbeidh feidhmeanna lárnacha uile an líonra iarnróid faoina rialú, agus rochtain chothrom ar na hiarnróid a chinntiú do chách;

(3)ról Ghníomhaireacht Iarnróid an Aontais Eorpaigh a neartú ionas gur “ionad ilfhreastail” a bheidh inti feasta a eiseoidh údaruithe feithiclí lena gcur ar an margadh chomh maith le deimhnithe sábháilteachta d’oibreoirí fud fad an Aontais Eorpaigh.

An dáta a cuireadh an togra chuig Parlaimint na hEorpa agus chuig an gComhairle

(doiciméad COM(2013) 28 final – 2013/0028 COD):





31 Eanáir 2013 Dáta na tuairime ó Choiste Eacnamaíoch agus Sóisialta na hEorpa:

11 Iúil 2013 Dáta na tuairime ó Choiste na Réigiún: 8 Deireadh Fómhair 2013 Dáta an tseasaimh ó Pharlaimint na hEorpa, an chéad léamh: 26 Feabhra 2014 An dáta a glacadh seasamh na Comhairle: 17 Deireadh Fómhair 2016

2.Cuspóir an Togra ón gCoimisiún

Is é cuspóir ginearálta an togra ón gCoimisiún le haghaidh Rialachán (CE) 1370/2007 feabhas a chur ar cháilíocht seirbhísí iarnróid do phaisinéirí agus ar éifeachtúlacht oibríochtúil na seirbhísí sin. Ba cheart go bhfeabhsódh sé sin iomaíochas agus tarraingteacht an iarnróid i gcomparáid le córacha iompair eile agus go ndéanfadh sé forbairt bhreise ar an limistéar Eorpach aonair iarnróid.

Chun an cuspóir ginearálta a bhaint amach, mhol an Coimisiún tairiscint iomaíoch éigeantach i gcomhair conarthaí seirbhísí poiblí a thabhairt isteach chun brú iomaíoch ar na margaí iarnróid intíre a threisiú. Is é an aidhm atá leis sin feabhas a chur ar cháilíocht seirbhísí iarnróid do phaisinéirí agus ar éifeachtúlacht oibríochtúil na seirbhísí sin. Tá forálacha ag gabháil leis na bearta sin arb é is aidhm dóibh dálaí fabhracha creata a áirithiú le haghaidh nósanna imeachta iomaíocha tairisceana, lena náirítear rialacha maidir le rochtain ar rothra.

Tá dlúthbhaint idir an togra ón gCoimisiún agus na leasuithe atá sé molta a dhéanamh ar Threoir 2012/34/AE ó Pharlaimint na hEorpa agus ón gComhairle an 21 Samhain 2012 lenar bunaíodh limistéar Eorpach aonair iarnróid (athmhúnlú), lena dtugtar isteach cearta oscailte i dtaca le rochtain do ghnóthais iarnróid agus lena neartaítear na forálacha maidir le rochtain neamh-idirdhealaitheach ar an mbonneagar iarnróid.

3.Tráchtanna ar sheasamh na Comhairle

An seasamh ar an gcéad léamh a ghlac an Chomhairle an 17 Deireadh Fómhair 2016, tacaíonn sé le príomhchuspóirí an togra ón gCoimisiún, mar atá cáilíocht agus éifeachtúlacht seirbhísí iompair phoiblí d’iarnród a fheabhsú trí phrionsabal na tairisceana iomaíche éigeantaí i gcomhair conarthaí seirbhísí poiblí san earnáil iarnróid a thabhairt isteach. Tacaíonn an Comhairle freisin leis na forálacha atá molta arb é is aidhm dóibh dálaí fabhracha creata a áirithiú le haghaidh nósanna imeachta iomaíocha tairisceana.